b'\n_START_ARTICLE_\nJarl Edgren\n_START_PARAGRAPH_\nJarl Edgren (5. hein\xc3\xa4kuuta 1898 Karstula \xe2\x80\x93 19. syyskuuta 1979) oli Suomen Puolustusvoimien eversti tykist\xc3\xb6n aselajissa ja sodanaikainen rykmentin komentaja._NEWLINE_Jarl Edgrenin vanhemmat olivat maanmittausinsin\xc3\xb6\xc3\xb6ri Johan Arthur Edgren ja Ellen Alma Maria Marttinen ja puoliso vuodesta 1946 Carin Sofia Sj\xc3\xb6berg. Vuonna 1917 ylioppilaaksi tullut Edgren Edgren valmistui Kadettikoulusta 1920, Teknillisen korkeakoulun sotatieteen osastolta 1929 ja sotakorkeakoulusta 1931. H\xc3\xa4n palveli J\xc3\xa4\xc3\xa4k\xc3\xa4ritykist\xc3\xb6rykmentiss\xc3\xa4 nuorempana upseerina ja patterin p\xc3\xa4\xc3\xa4llikk\xc3\xb6n\xc3\xa4 1920-1929. Raskaan kentt\xc3\xa4tykist\xc3\xb6rykmentin patteriston komentajana h\xc3\xa4n oli 1929-1933. Mittauspatterin p\xc3\xa4\xc3\xa4llikk\xc3\xb6n\xc3\xa4 h\xc3\xa4n toimi 1934-1937. Puolustusministeri\xc3\xb6ss\xc3\xa4 ja p\xc3\xa4\xc3\xa4esikunnassa h\xc3\xa4n toimi toimistop\xc3\xa4\xc3\xa4llikk\xc3\xb6n\xc3\xa4 vuodesta 1938 alkaen jatkosotaan asti. KTR 4:n komentajaksi Edgren nimitettiin 16.8.1941 toimien teht\xc3\xa4v\xc3\xa4ss\xc3\xa4 13.8.1943 asti. Vuonna 1944 h\xc3\xa4n komensi KTR 16:a. Sodan j\xc3\xa4lkeen 1946-1952 Edgren johti Kentt\xc3\xa4tykist\xc3\xb6rykmentti\xc3\xa4, mink\xc3\xa4 j\xc3\xa4lkeen h\xc3\xa4n erosi vakinaisesta palveluksesta, siirtyen Reima-Pukine Oy:n palvelukseen Kankaanp\xc3\xa4\xc3\xa4ss\xc3\xa4. _NEWLINE_Ylennykset: v\xc3\xa4nrikki 1920, luutnantti 1920, kapteeni 1924, majuri 1929, everstiluutnantti 1938, eversti 1942.'